Rosnheim håt a lange Eishockeytradition. De Anfänge vom Eishockey-Sport reichn zruck bis ins Jåhr 1928. Somit ghert Rosnheim zsamma mit Füssen, Garmisch-Partnkira und Bad Däiz zu de äidestn Eishockey-Standort in Bayern. Da Sportbund DJK Rosnheim (SBR) is 1982, 1985 und 1989 deitscha Moasta worn und erreicht 1988, 1990 und 1992 des Finale um de deitsche Moastaschaft. 1993 foigt da  freiwillige Abstieg in de zwoate Bundesliga. Mit a aus dem eigna nåchwuchs buidten Mannschaft gelingt da sofortige Wiederaufstieg in de erste Bundesliga. 1994 is de erste Bundesliga in de DEL umgewandelt worn, zu de Gründungsmitgliadan zäit da SBR. De Eishockeyabteilung is vom Stammverein Sportbund DJK Rosnheim abgespaltn und in de Starbulls Rosnheim GmbH umgewandelt worn. Nåch mehra Jåhr in da DEL is de Lizenz nåch Iserlohn verkafft worn. Da Verein muaß ois Starbulls Rosnheim e. V. in da untersten bayerischen Liga wieda vo vorn oofanga, schafft aba in da Saison 2003/2004 den Aufstieg in de Oberliga (dritthechste Liga). Groaßa Wert werd bei den Starbulls Rosnheim auf de Eishockey-Nachwuchsarbeit gelegt. Aushängeschuidl is dabei de DNL-Mannschaft, de in da Saison 2005/2006 de Deitsche Vizemoastachaft erringt. Da greßte vo insgesamt acht Fuaßboivereine is da TSV 1860 Rosnheim. De erste Mannschaft håt scho mehrmois in da Bayernliga gspuit und ghert momentan (2007) da Landesliga Süd oo. Mit insgesamt 11 Mannschaften werd beim TSV 1860 Rosnheim a sehr intensive Jugendarbeit betrieben. In da Saison 2006/2007 schafft aa da Sportbund Rosnheim den Aufstieg in de Landesliga Süd. De Mitglieda vom Kajak-Klub Rosnheim (KKR) erzieln internationale Erfolge. Sogar Welt- und Europamoasta (zum Beispui Claudia Brokof) gengan aus den Reihen vom Verein hervor und aa aktuell ghern Athleten vom KKR zua internationalen Spitze. Da deitschn und teilweis internationalen Spitze ghern aa Sportlerinnen und Sportler in de Disziplinen Badminton (PTSV Rosnheim), Boxen (ASV Happing), Leichtathletik (TSV 1860 Rosnheim), Faustball (MTV Rosnheim), Rock'n'-Roll-Tanzsport (Rock'n'-Roll-Club Rosnheim) und aa Schi-/Snowboardfahrer und Kampfsportler mehrar Vereine oo. De vier mitgliedstärksten Breitensportvereine vo Rosnheim san de Sektion Rosnheim vom Deitschen Alpenverein, SB/DJK Rosnheim, da Schiclub Aising-Pang und aa da TSV 1860 Rosnheim. De greßten Sportstätten vo Rosnheim san des städtische Eisstadion (Kathrein-Stadion), des fia 6300 Zuschauer Platz bietet, de Gabor-Halle (1200 Plätze) und no des Jahnstadion vom TSV 1860 Rosnheim und da Campus des SB/DJK Rosnheim.